<classify> Kwa ushindi huo, Azam FC imemaliza mechi zake za makundi ikiwa ya kwanza baada ya kujikusanyia pointi zote tisa kutokana na mechi tatu ilizocheza. Azam FC huenda ikakutana na Yanga katika mchezo wa robo fainali endapo mabingwa hao wa Tanzania Bara watashinda mchezo wao wa leo dhidi ya Khartoum ya Sudan ambayo inaongoza katika kundi A ikiwa na pointi saba.Azam FC ilipata bao la kuongoza dakika sita tangu kuanza kwa mchezo huo lililofungwa na mchezaji kutoka Ivory Coast Kipre Tchetche kwa shuti kali baada ya kupata pasi kutoka kwa Erasto Nyoni. Dakika mbili baadaye, Azam ilikosa bao kupitia kwa Ame Ali baada ya kushindwa kumalizia pasi ya Jean Mugiraneza huku wakiandika la pili katika dakika ya 18 kupitia kwa Tchetche kwa kichwa akiunganisha krosi ya Mudathir Yahaya.Dakika ya 21 Adama City ilipata pigo kubwa baada ya mchezaji wake, Eshutu Menna alitolewa nje kwa kadi nyekundu baada ya kumchezea vibaya Farid Mussa aliyeibuka nyota wa mchezo huo. Farid Mussa aliiandikia Azam FC bao la tatu baada ya kupokea pasi kutoka kwa Amme Ally huku Mudathir Yahaya akifunga la nne kwa kichwa akiunganisha krosi ya Amme Ali katika dakika ya 48.Azam FC inajihakikishia ushindi mnono baada ya Aggrey Moris kufunga bao la tano kwa mkwaju wa penalti baada ya beki wa Adama City Moges Tadese kuunawa mpira kwa makusudi. Katika mchezo wa awali uliopigwa majira ya saa 8 mchana mabingwa wa Uganda KCCA waliibuka na ushindi wa bao 1-0 dhidi ya Malakia na kutunga robo fainali ikiwa nafasi ya pili nyuma ya Azam ikiwa na pointi sita.Kikosi Azam: Mwadin Ally, Himid Mao, Pascal Wawa, Agrey Morris, Madathir Yahya, Erasto Nyoni, Kipre Tchetche, Amme Ally, Jean Mugireneza, Farid Mussa na Kheri Abdallh Salum.  <topic>: michezo 